**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՀՀ ՕՐԵՆՔԻ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **27.05.2022թ.** |
| **N01/2-3/6049-2022** |
| 1. Նախագծի 1-ին հոդվածի 3-րդ կետով առաջարկվում է լրացում կատարել ՀՀ հար­կա­յին օրենսգրքի (այսուհետ՝ Օրենսգիրք) 4-րդ հոդվածի 1-ին մասում և նախատեսել, որ գան­ձա­պետարանում պետք է բացվի նոր ավանդային հաշիվ՝ վարչական ակտի միասնական հաշիվ:  Այս առումով, հարկ ենք համարում նշել, որ ներկայումս գործում է հարկերի միասնական հաշիվը, որին հարկատուների կողմից կատարվում են վճարումներ, իսկ ըստ եկամտային հաշիվների բաշխումն իրականացվում է ՀՀ պետական եկամուտների կոմի­տեի կողմից: Գործնականում լինում են դեպքեր, երբ հարկերի միասնական հաշվին կատարվում են սխալ փոխանցումներ, որոնց հաշվառման նպատակով ներկայումս գան­ձա­պետարանում գործում է հարկերի միասնական հաշվին կից չպարզաբանված մուտքերի հաշիվը (մուտքեր, որոնցում առկա չեն եղել ՀՎՀՀ-ները կամ նշված են եղել վճարման նպատակ դաշտում): Վարչական ակտի միասնական հաշվի կիրառությունը նույնպես անխուսափելիորեն հանգեցնելու է սխալ փոխանցումների, ուստի անհրաժեշտ է քննարկել նաև նոր բացվող հաշվին կից չպարզաբանված մուտքերի հաշվի վարման հանգամանքը:  Միաժամանակ, որպես խնդրի լուծման այլընտրանքային տար­բե­րակ, առաջարկում ենք քննարկել վար­չա­կան ակտերով առաջադրված պարտավորությունները հարկ վճա­րո­ղին տրվող ­հա­տուկ կոդի միջոցով մարելու հնարավորությունը, քանի որ այդ ճանապարհով կբա­ցառվի սխալ վճարումներ իրականացնելու հավանականությունը: Ի դեպ, հարկ է նկատել, որ նման տարբերակով վճարումներ կատարելու հնարավորություն արդեն իսկ նախագծվում է մաքսային մարմնի կողմից հաշվառվող պարտավորությունների մա­սով: | **Չի ընդունվել**  Հարկային պարտավորությունների և դեբետայի գումարների հաշվառման, պարտավորությունների մարման նոր մեթոդաբանության ներդրմամբ պայմանավորված նպատակահարմար է համարվել միասնական հաշվից տարանջատել և սահմանել առանձին հաշիվ, որում առկա գումարների հաշվին կմարվեն հարկային մարմնի կողմից կազմված վարչական ակտերով առաջադրված պարտավորությունները:  Միաժամանակ, նախատեսվում է հարկային պարտավորությունների մարման նպատակով կիրառել ինքնաշխատ համակարգը, որի դեպքում հարկի վճարման վերջնաժամկետի դրությամբ հարկային պարտավորությունները կմարվեն ավտոմատ: Նախագծով նախատեսվում են կարգավորումներ, որոնք հնարավորություն են տալու հարկ վճարողներին ընտրելու մարման ենթակա պարտավորությունները:  Հաշվի առնելով նշվածը նպատակահարմար է համարվել հարկային օրենսգրքում նախատեսել երկու հաշիվներ, որոնք կօգտագործվեն հարկ վճարողների պարտավորությունները մարելու համար: |
| 2. Նախագծի 2-րդ հոդվածի 1-ին կետով առաջարկվում է լրացում կատարել Օրենսգրքի 18-րդ հոդվածում և սահմանել, որ հարկային մարմնի ստուգման կամ այլ վարչական ակտով առաջադրված՝ Օրենսգրքով սահմանված հարկի, տույժի և (կամ) տուգանքի վճարումը կատար­­վում է ստուգման կամ այլ վարչական ակտի անբողոքարկելի դառնալու օրվան հաջոր­դող 10-օրյա ժամկետում:  Այս առումով, հայտնում ենք, որ ստուգման կամ այլ վարչական ակտերով առաջադրված հարկային պարտավորությունների կատարման ժամկետը սահմանված է Օրենսգրքի 398-րդ հոդ­վածի 6-րդ մասով: Բացի այդ, ստուգման կամ այլ վարչական ակտերով առաջադրված հարկային պարտավորությունների կատարման ժամկետի հետ կապված դրույթ առա­ջարկ­վում է սահմանել նաև Նախագծի 19-րդ հոդվածի 2-րդ կետով Օրենսգրքի 398-րդ հոդվածում լրացվող 6.1-ին մասով:  Հնարավոր կրկնություններից խուսափելու նպատակով և հաշվի առնելով այն, որ հարկի վճարման կարգի և ժամկետների հետ կապված հարաբերությունները սահմանված են Օրենս­գրքի 18-րդ հոդվածով՝ առաջարկում ենք ստուգման կամ այլ վարչական ակտերով առա­ջադր­ված հարկային պարտավորությունների կատարման ժամկետները սահմանել միայն մեկ հոդ­վա­ծով: | **Ընդունվել է**  Նախագծից հանվել են օրենսգրքի 398-րդ հոդվածի մասով կատարվող փոփոխությունները: |
| 3. Նախագծի 7-րդ հոդվածի 1-ին և 2-րդ կետերով առաջարկվում է խմբագրել Օրենս­գրքի 74-րդ հոդվածի 2-րդ մասը, ինչպես նաև նույն հոդվածը լրացնել 3-րդ և 4-րդ մասերով: Արդյունքում, առաջարկվում է փոխել ԱԱՀ-ի փոխհատուցվող գումարների օգտագործման՝ Օրենսգրքով սահմանված կարգավորումները:  Ընդ որում, առաջարկվում է սահմանել, որ եթե յուրաքանչյուր հաշվետու ժամա­նա­կա­շր­ջանի ավարտից հետո տվյալ հաշվետու ժամանակաշրջանի համար ներկայացված ԱԱՀ-ի և ակցիզային հարկի միասնական հաշվարկով առաջանում է ԱԱՀ-ի փոխհատուցվող գումար, ապա այդ գումարը Կառավարության սահմանած չափանիշներին համապատասխան ռիս­կային չհամարվելու դեպքում մուտքագրվում է միասնական հաշվին` մինչև տվյալ հաշվետու ժամանակաշրջանի համար ԱԱՀ-ի վճարման վերջնաժամկետին նախորդող օրը` եթե հարկ վճարողի կողմից կիրառվել է համապատասխան ծրագրային հրահանգ, կամ տվյալ հաշ­վետու ժամանակաշրջանի համար ԱԱՀ-ի վճարման վերջնաժամկետի օրը։  Նախագծով ներկայացված առաջարկություններն ընդու­նելու դեպքում կստացվի, որ Կառավարության սահմանած չափանիշներին համա­պա­տասխան ռիս­կային համար­­վելու դեպքում ԱԱՀ-ի փոխհատուցվող գումարները կարող են ուղղվել միայն որևէ հաշ­վետու ժամանակաշրջանի գործունության արդյունքներով ԱԱՀ-ի և ակցիզային հարկի միաս­նական հաշվարկներով առաջացող՝ պետական բյուջե վճարման ենթակա ԱԱՀ-ի գումար­ների մարմանը, ինչը մեր կարծիքով հետ քայլ է արդեն իսկ գործող ընթացա­կար­գերից, քանի որ գործող ընթացակարգերի շրջանակներում ԱԱՀ-ի փոխհատուցվող բոլոր գումար­ները, նույնիսկ եթե դրանք համարվեն ռիսկային, ուսումնասիրությունների արդյուն­քում հիմնավորվելու դեպքում մուտքագրվում են միասնական հաշիվ:  Հաշվի առնելով վերոգրյալը՝ առաջարկում ենք նախագիծը վերանայել և սահմանել, որ ռիսկային համարվող ԱԱՀ-ի փոխհատուցվող գումարները ուսումնասիրությունների արդյուն­քում հիմնավորվելու դեպքում շարունակվելու են մուտքագրվել միասնական հաշիվ:  Վերոնշյալ դիտարկումները վերաբերում են նաև նախագծի 11-րդ հոդվածով առա­ջարկ­վող՝ ակցիզային հարկի փոխհատուցվող գումարների օգտագործման՝ Օրենսգրքով սահ­ման­ված կարգավորումները փոխելուն: | **Ընդունվել է**  Նախագիծը լրամշակվել է և նախատեսվել է ռիսկային համարվող փոխհատուցվող գումարների ուսումնասիրության արդյունքներով հիմնավորվելու դեպքում այդ գումարների մուտքագրում միասնական հաշվին: |
| 4. Նախագծի 16-րդ հոդվածով առաջարկվում է փոփոխու­թյուն­ներ և լրացում կատարել Օրենս­գրքի 325-րդ հոդվածում և փոխել միասնական հաշվի միջո­­ցով հար­կա­յին պարտա­վո­րու­թյունների մարման ընթացակարգերը: Մասնա­վո­րա­պես, առա­ջարկվում է խմբագրել Օրենս­­գրքի 325-րդ հոդվածի 3-րդ մասը և սահմանել, որ հար­կա­յին պար­տա­վո­րությունները մար­վում են միասնական հաշվում առկա գումարների հաշ­վին, բացա­­ռությամբ նույն հոդվածի 4-րդ և 4.1-ին մասով սահմանված դեպքերի:  Մյուս կողմից, նախագծով առաջարկվում է ներդնել նոր՝ վարչական ակտի միասնական հաշիվ, որից պետք է մարվեն հարկային մարմնի կողմից Օրենսգրքով սահմանված կարգով կազմված ստուգման կամ այլ վարչական ակտերով առաջադրված հարկային պար­տա­վո­րու­թյուն­ները:  Այս առումով, չնայած այն հանգամանքին, որ նախագծի 1-ին հոդվածով առաջարկվում է սահմանել, թե որ հարկային պարտավորությունների մարման նպատակով է կիրառվում վար­չական ակտի միասնական հաշիվը՝ հնարավոր տարընկալումներից խուսափելու նպա­տա­կով առաջարկում ենք նախագծով Օրենսգրքի 325-րդ հոդվածում կատարվող փոփոխու­թյուն­ներում հստակեցնել, թե որ հարկային պարտավորություններն են մարվում միասնական հաշ­վում առկա գումարների հաշվին:  Միաժամանակ, առաջարկում ենք Օրենսգրքի 325-րդ հոդվածով կարգավորել նաև վար­չական ակտի միասնական հաշվի միջո­ցով հարկային պարտավորությունների մարման ընթա­­­ցակարգերը: | **Ընդունվել է**  Լրամշակված նախագծում հստակեցվել են պարտավորությունների, այդ թվում` վարչական ակտի միասնական հաշվից մարվող պարտավորությունների, մարման հետ կապված հարցերը: |
| 5. Նախագծի 16-րդ հոդվածի 6-րդ կետով առաջարկվում է Օրենս­գրքի 325-րդ հոդվածը լրացնել 6-րդ մասով և, մասնավորապես, սահմանել, որ միասնական հաշվում առկա գումար­ների հաշվին առաջնահերթ մարվում են սոցիալական վճարի պարտավորությունները, իսկ հարկ վճարողի այլ հարկային պարտավորությունները մարվում են ըստ ավելի վաղ առա­ջա­ցած և ավելի վաղ վճարման վերջնաժամկետ ունեցող հարկային պարտավորության հեր­թա­­­կանության` Օրենսգրքի 319-րդ հոդվածի 6-րդ մասի 1-ին կետով սահմանված կարգով վար­­վող անձնական հաշվի քարտի վարման կարգին համապատասխան, բացառությամբ նույն հոդվածի 4.1-ին մասով սահմանված դեպքի:  Այս առումով, հայտնում ենք, որ պարզ չէ, թե հարկային պարտավորությունները ինչ հերթականությամբ են մարվելու այն դեպքերում, երբ ավելի ուշ են առաջացել, սակայն վճար­ման վերջնաժամկետն ավելի վաղ է: Օրինակ, եթե փետրվարի 10-ին ներկայացվել է նախորդ տարվա շահութահարկի հաշվարկ (որում արտացոլված շահութահարկի գումարի վճարման ժամ­կետը ապրիլի 20-ն է), իսկ փետրվարի 15-ին ներկայացվել է հունվար ամսվա եկամտային հարկի հաշվարկ (որում արտացոլված եկամտային հարկի գումարի վճարման ժամկետը փետր­վարի 20-ն է), ապա պարզ չէ, թե այս պարագայում որ հարկատեսակի գծով պարտա­վո­րու­թյուն­ներն են առաջինը մարվելու:  Վերոգրյալով պայմանավորված՝ առաջարկում ենք հարկային պարտավորությունների մարման հերթականության առումով քննարկել միայն հարկային պարտավորության վճար­ման վերջնաժամկետով առաջնորդվելու տարբերակը՝ չկարևորելով հարկային պար­տա­վորու­թյան առաջացման ամսաթիվը: | **Ընդունվել է**  Նախագծում կատարվել է համապատասխան փոփոխություն: |
| 6. Նախագծի 18-րդ հոդվածի 3-րդ մասով առաջարկվում է խմբագրել Օրենս­գրքի 327-րդ հոդվածի 2-րդ մասը և կարգավորել միասնական հաշվում կամ վարչական ակտի միաս­նա­կան հաշվում առկա գումարները հարկ վճարողին վերա­դարձնելու, ինչպես նաև միաս­նա­կան հաշվից վարչական ակտի միասնական հաշվին և հակառակը գումարները մուտ­քա­գրելու հետ կապված հարաբերություններ: Ընդ որում, առա­ջարկ­վում է սահմանել, որ գումար­ների վերադարձը և մուտ­քագ­րումը կատարվելու է հարկ վճա­րողի դիմումի հիման վրա՝ այն ստանալուց հետո՝ 20 օրվա ընթացքում, իսկ գործող օրի­նա­պահ հարկ վճարողի հավաս­տա­գիր ունեցող հարկ վճա­րող­ների դեպքում՝ դիմումն ստա­նա­լուց հետո՝ 10 օրվա ընթացքում:  Այս առումով, առաջարկում ենք քննարկել միաս­նա­կան հաշվից վարչական ակտի միաս­նա­կան հաշվին և հակառակը գումարների մուտ­քա­գր­ումն էլեկտրոնային եղանակով, հետևա­բար նաև՝ առանց ժամանակային սահմանափակումների իրականացնելու հնարա­վորու­թյունը:  Միաժամանակ, առաջարկում ենք ամրագրել, որ գումարների վերարդարձերն իրակա­նաց­նում է գան­ձապետարանը՝ ՀՀ պետական եկամուտների կոմիտեի կողմից ներկայացված հանձ­նա­րա­րականների հիման վրա: | **Ընդունվել է**  Լրամշակված նախագծում կատարվել են հստակեցումներ:  Ինչ վերաբերում է միասնականից վարչական ակտի միասնական հաշվին փոխանցումներին, հայտնում ենք, որ այն իրականացվելու հարկ վճարողի կողմից ներկայացված դիմումի հիման վրա հարկային մարմնի կողմից գանձապետարանին համապատասխան հանձնարարական տալու միջոցով: |
| **2. ՀՀ ֆինանսների նախարարություն** | **26.08.2022թ.** |
| **N01/2-3/15105-2022** |
| «Հայաստանի Հան­­րապետության հարկային օրենսգրքում փոփոխություններ և լրացումներ կատարելու մասին ՀՀ օրենքի լրամշակված նախագծի վերաբերյալ հայտնում ենք հետևյալը:  1. Նախագծի 1-ին հոդվածի 3-րդ կետով առաջարկվում է լրացում կատարել ՀՀ հար­կա­յին օրենսգրքի (այսուհետ՝ Օրենսգիրք) 4-րդ հոդվածի 1-ին մասում և նախատեսել, որ գան­ձա­­պետարանում պետք է բացվի նոր ավանդային հաշիվ՝ վարչական ակտի միասնական հաշիվ: Նախագծի ընդունման հիմնավորման համաձայն` լրացուցիչ հաշվի բացումը կար­գա­վո­րելու է վար­չական ակտերով առաջադրված հարկային պարտավորությունների մարում­ների հաշվառման խնդիրը: Ուստի, որպես վերոնշյալ խնդրի կարգավորման տարբերակ, լրա­ցուցիչ հաշվի վարման նպա­­տա­կա­հարմարությունը պարզելու համար հարկավոր է հստա­կեց­նել վարչական ակտերի միաս­նա­կան հաշվի շարժի նկարագիրը, վերջինիս մուտքագրվող փոխան­ցումների նկատմամբ սահ­մա­նա­փակումները, մասնավորապես՝ գումարները մուտ­քագրվելու են հաշվին հարկերի միաս­նա­կան հաշվից, թե ոչ: | Նախագծի 1-ին հոդվածով սահմանվել են միասնակական հաշվի և վարչկան ակտի միասնական հաշվի սահմանումները, սահմանված են նաև որ գումարներից այդ հաշիվները ձևավորվելու` համապատասխանաբար նախագծի 1-ին հոդվածի 4-րդ և 5-րդ կետեր: Միաժամանակ, վարչական ակտի միասնական հաշվին գումարների մուտքագրման առումով որևէ սահմանափակումներ առկա չեն: Ընդ որում, հնարավորություն նախատեսված է ինչպես միասնական հաշվից վարչական ակտի միասնական հաշվին գումարների մուտքագրման, այնպես էլ հակառակը` վարչական ակտի միասնական հաշվից միասնական հաշվին գումարների մուտքագրմանն համար: Իսկ այդ հաշիվների միջև իրականացվող շարժի գործընթացը նախատեսված է օրենսգրքի 327-րդ հոդվածի 2-րդ մասով (նախագծի 22-րդ հոդված):  **Ելնելով վերոնշյալից նախագծում փոփոխություն չի կատարվել:** |
| 2. Նախագծի 13-րդ հոդվածով առաջարկվում է խմբագրել Օրենսգրքի 138-րդ հոդվածի 1-ին մասը և սահմանել, որ Օրենսգրքի 131-րդ հոդվածով սահմանված՝ պետական բյուջեից փոխհատուցման ենթակա շահութահարկի գումարը մուտքագրվում է միասնական հաշվին` մինչև տվյալ հաշվետու ժամանակաշրջանի համար շահութահարկի վճարման վերջնա­ժամ­կե­տին նախորդող օրը` եթե հարկ վճարողի կողմից կիրառվել է համապատասխան ծրագ­րային հրահանգ, կամ տվյալ հաշվետու ժամանակաշրջանի համար շահութահարկի վճար­ման վերջնաժամկետի օրը:  Այս առումով, հայտնում ենք, որ պարզ չէ, թե երբ է փոխհատուցման ենթակա շահու­թա­հարկի գումարը մուտքագրվելու միասնական հաշվին, այն դեպքերում, երբ շահութահարկի հաշ­վարկը ներկայացվի շահութահարկի վճար­ման վերջնաժամկետից հետո: Նույն դիտար­կումը վերաբերում է նաև նախագծի 14-րդ հոդվածի 2-րդ կետով փոխհատուցման ենթակա ռոյալթիի գումարների միասնական հաշվին մուտքագրման մասով Օրենսգրքի 223-րդ հոդվա­ծում կատարվող լրացմանը: | Ընդունվել է  Նախագծի 13-րդ և 14-րդ հոդվածներում կատրվել են համապատասխան լրացումներ: |
| **3. ՀՀ էկոնոմիկայի նախարարություն** | **02.02.2022թ.** |
| **N 01/1286-2022** |
| Նախագծի հոդված 1-ի 3-րդ կետով նախատեսվող նոր առանձնացված վարչական ակտի միասնական հաշիվ ունենալը և գործող միասնական հաշվի հետ զուգահեռ վարելը կարծում ենք լրացուցիչ հիմնավորման կարիք ունի: ԵՎ այն չպետք է նպատակ հետապնդի վարչական ակտի գումարների առաջանցիկ վճարման ապահովմանը, և չխաթարի մարումների հարկ-տույժ-տուգանք հերթականությունը: | **Չի ընդունվել**  Հիմնավորումը ներկայացված է ՀՀ ֆինանսների նախարարության կարծիքի 1-ին կետի հիմնավորման մեջ: |
| Նախագծի հոդված 5-ով Հարկային օրենսգրքի հոդված 47-ի 3-րդ մասն ուժը կորցրած ճանաչելով՝ պարզ չէ, թե ինչպես է տնօրինվելու լուծարվող կազմակերպության գերավճարները: | Հայտնում եք, որ 2018թ. հունվարի 1-ից ՀՀ հարկային օրենսգրքով սահմանված կարգավորումներով, այդ թվում` միասնական հաշվի համակարգի ներդրմամբ, գերավճար հասկացություն չպետք է կիրառվի (հարկային պարտավորությունները մարվում եմ միասնական հաշվում առկա գումարների հաշվին, որոնք չեն համարվում գերավճարներ) |
| Միաժամանակ, Նախագծով ուժը կորցրած է ճանաչվում Հարկային օրենսգրքի հոդված 73-ի 12-րդ մասը, համաձայն որի՝ ԱԱՀ վճարողների մոտ հարկման ընդհանուր համակարգից հարկման հատուկ համակարգեր տեղափոխվելու օրվա դրությամբ առկա կամ հարկման հատուկ համակարգում գտնվելու ընթացքում առաջացած ԱԱՀ-ի փոխհատուցվող գումարը հետագայում կրկին հարկման ընդհանուր համակարգ տեղափոխվելու դեպքում կարող է մարվել ԱԱՀ-ի պարտավորությունների հաշվին։ Կարծում ենք՝ նման փոփոխությունը կարող է զգալի բացասական ազդեցություն թողնել մի շարք տնտեսավարող սուբյեկտների վրա։ | **Չի ընդունվել**  Հաշվի առնելով, որ օրենսգրքի 74-րդ հոդվածի 1-ի մասով ԱԱՀ-ի փոխհատուցվող գումար է համարվում հարկման հատուկ համակարգում գտնվելու ընթացքում առաջացած ԱԱՀ-ի փոխհատուցվող գումարները, որոնք վերաբերում են ԱԱՀ վճարող համարվող ժամանակաշրջանին, ինչպես նաև ընդհանուր համակարգից հարկման հատուկ համակարգեր տեղափոխվելու օրվա դրությամբ առկա ԱԱՀ-ի փոխհատուցվող գումարները տնօրինելու (պարտավորությունների մարում, միասնական հաշվին մուտքագրում և վերադարձ) մասով որևէ սահմանափակում առկա չէ, ուստի ուժը կորցրած է ճանաչվում օրենսգրքի 73-րդ հոդվածի 12-րդ մասը: |
| **4. ՀՀ բարձր տեխնոլոգիական արդյունաբերության նախարարություն** | **02.02.2022թ.** |
| **N 01/17․1/670-2022** |
| 1. Նախագծի նախաբանում ՀՀ հարկային օրենսգրքի (այսուհետ՝ Օրենսգիրք) անվանումն անհրաժեշտ է հիշատակել «Նորմատիվ իրավական ակտերի մասին» օրենքի 18-րդ հոդվածի 5-րդ մասի պահանջներին համապատասխան: | «Նորմատիվ իրավական ակտերի մասին» օրենքի 18-րդ հոդվածի 5-րդ մասի համաձայն` Սահմանադրական օրենք չհանդիսացող օրենսգրքի լրիվ անվանումը հիշատակելիս հետևյալ հաջորդականությամբ ներառվում են օրենքի ընդունման տարին, ամիսը (տառերով), ամսաթիվը, օրենսգրքի վերնագիրը և «օրենսգիրք» բառը, եթե վերնագիրը չի ներառում այն: Սահմանադրական օրենք չհանդիսացող օրենսգրքի կրճատ անվանումը հիշատակելիս նշվում է օրենսգրքի վերնագիրը և «օրենսգիրք» բառը, եթե վերնագիրը չի ներառում այն:»:  *Կարծում ենք, այն համապատասխանում է վերոնշյալ դրույթներին և օրենքի նախագծի 1-ին հոդվածում փոփոխություն չի կատարվել:* |
| 2. Նախագծի հոդվածների դրույթների համարակալումն անհրաժեշտ է կատարել հաշվի առնելով «Նորմատիվ իրավական ակտերի մասին» օրենքի 14-րդ հոդվածի 3-րդ և 7-րդ մասերի պահանջները: | **Ընդունվել է**  Նախագծում կատարվել է համապատասխան փոփոխություն: |
| 3. Նախագծի 2-րդ հոդվածում «2.2» թիվն անհրաժեշտ է փոխարինել «2.1» թվով՝ հաշվի առնելով, որ ՀՀ հարկային օրենսգրքի 18-րդ հոդվածի 2-րդ մասից հետո որևէ այլ լրացուցիչ հերթական համարով մաս չկա: | **Ընդունվել է**  Նախագծում կատարվել է համապատասխան փոփոխություն: |
| **5. ՀՀ արդարադատության նախարարություն** | **20.07.2022թ.** |
| **N /27.2/31506-2022** |
| 1. «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) 1-ին հոդվածի 1-ին մասով խմբագրվող 4-րդ հոդվածի 1-ին մասով նախատեսված կարգավորումներն առաջարկում ենք միմյանցից տարանջատել կետադրական նշաններով՝ տարընթերցումից խուսափելու և որոշակիացնելու նպատակով: | **Ընդունվել է**  Նախագծում կատարվել է համապատասխան փոփոխություն: |
| 2. Նախագծի 7-րդ հոդվածի 1-ին մասով շարադրվող խմբագրության վերաբերյալ հայտնում ենք, որ գործող Հարկային օրենսգրքի 74-րդ հոդվածի 2-րդ մասի 1-ին նախադասության կարգավորմամբ՝ **հաշվետու ժամանակաշրջանի գործունեության արդյունքներով առաջացող ԱԱՀ-ի փոխհատուցվող գումարն ուղղվում է** հաշվետու ժամանակաշրջանների գործունեության արդյունքներով ԱԱՀ-ի և ակցիզային հարկի միասնական հաշվարկներով առաջացող՝ պետական բյուջե վճարման ենթակա ԱԱՀ-ի գումարների, ինչպես նաև Օրենսգրքի 17-րդ բաժնով սահմանված կարգով հարկային մարմնի կողմից իրականացվող ստուգման կամ ուսումնասիրության արդյունքով արձանագրվող՝ **ԱԱՀ-ի լրացուցիչ գումարների մարմանը:** Նախագծի 7-րդ հոդվածի 1-ին մասով առաջարկվել է խմբագրել Օրենսգրքի 74-րդ հոդվածի 2-րդ մասը, **որի արդյունքում այլևս հաշվետու ժամանակաշրջանի գործունեության արդյունքներով առաջացող ԱԱՀ-ի փոխհատուցվող գումարը չի կարող ուղղվել հարկային մարմնի կողմից իրականացվող ստուգման կամ ուսումնասիրության արդյունքով արձանագրվող**՝ **ԱԱՀ-ի լրացուցիչ գումարների մարմանը:** Նշված մոտեցումն ունի լրացուցիչ հիմնավորման կարիք ունի:  Համանման կարգավորումներ առկա է նաև Նախագծի 12-րդ հոդվածի 1-ին մասով առաջարկվող՝ Օրենսգրքի 95-րդ հոդվածի 2-րդ մասում՝ ակցիզային հարկի մասով: | Նախագծով առաջարկվող նոր կարգավորումներով` ոչ ռիսկային համարվող ԱԱՀ-ի և ակցիզային հարկի փոխհատուցվող գումարները մուտքագրվելու են միասնական հաշվին; Միասնական հաշվին մուտքագրվելու դեպքում այդ գումարները կարող են ուղղվել ցանկացած հարկային պարտավորությունների մարմանը: Ընդ որում, միասնական հաշվին մուտքագրումը կատարվել է մինչև հաշվետու ժամանակաշրջանի համար նախատեսված վերջնաժամկետին նախորդող օրը` հարկ վճարողի կողմից համապատասխան ծրագրային գործիքի կիրառմամբ, իսկ հաշվետու ժամանակաշրջանի համար նախատեսված վերջնաժամկետի օրը` հարկային մարմնի կողմից ինքնաշխատ:  Ինչ վերաբերում է ԱԱՀ-ի և ակցիզային հարկի փոխհատուցվող այն գումարներին, որոնք կհամարվեն ռիսկային, ապա այդ գումարների հաշվին կշարունակվեն մարվել հարկային մարմին ներկայացված հաշվարկներով առաջացող համապատասխանաբար ԱԱՀ-ի և ակցիզային հարկի գծով պարտավորությունները: Իսկ հարկ վճարողի կողմից դիմումի հիման վրա հարկային մարմնի կողմից իրականացված ուսումնասիրության արդյունքներով այդ գումարները ոչ ռիսկային համարվելու դեպքում կմուտքագրվեն միասնական հաշվին և կմարվեն հարկ վճարողի ցանկացած պարտավորություն; Միասնական հաշվին մուտքագրված այդ գումարները կարող են փոխանցվել նաև վարչական ակտի միասնական հաշվին հարկային մարմնի կողմից կազմված վարչական ակտով արձանագրված ցանկացած հարկայի պարտավորության մարմանը: |
| 3. Նախագծի 7-րդ հոդվածի 2-րդ մասով լրացվող 4-րդ մասում առաջարկում ենք նախատեսել նաև ակցիզային հարկին վերաբերող կարգավորումներ: | **Չի ընդունվել**  Նախագծի 7-րդ հոդվածի դրույթները վերաբերում են ԱԱՀ-ի փոխհատուցվող գումարներին, իսկ ակցիզային հարկի փոխհատուցվող գումարների մասով համանման կարգավորումներ նախատեսված են նախագծի 11-րդ հոդվածի 2-րդ կետով լրացվող 4-րդ մասով: |
| 4. Նախագծի 16-րդ հոդվածի 4-րդ մասով նախատեսվող լրացումների կարգավորումներն իրենց բովանդակությամբ մասնակիորեն կրկնում են Հարկային օրենսգրքի՝ առաջարկվող 74-րդ հոդվածի 3-րդ մասի և Օրենսգրքի 95-րդ հոդվածի 3-րդ մասի կարգավորումները: | Նախագծով օրենսգրքի 74-րդ հոդվածի 3-րդ մասի և 95-րդ հոդվածի 3-րդ մասով սահմանվում է, որ փոխհատուցվող գումարները կարող են ուղղվել ԱԱՀ-ի և ակցիզային հարկի պարտավորությունների մարմանը, իսկ նախագծի 16-րդ հոդվածի 4-րդ մասը վերաբերում է պարտավորությունների մարման կարգին:  **Ելնելով վերոնշյալից նախագծում փոփոխություն չի կատարվել:** |
| 5. Նախագծի 16-րդ հոդվածի 6-րդ մասով շարադրվող խմբագրության վերաբերյալ հայտնում ենք, որ վնասի հատուցման վերաբերյալ որևէ պարզաբանում նախատեսված չէ Նախագծի հիմնավորման մեջ: Նկատի ունենալով, որ վնասի հատուցումը ներառվել է վերջին հերթում, գտնում ենք, որ այդ մոտեցումն ունի լրացուցիչ հիմնավորման կարիք: Նույնը վերաբերում է նաև 6.1-ին մասի կարգավորմանը: | Նախագծով վնասի հատուցման հետ կապված կարգավորումների մասով փոփոխություններ չեն կատարվել, պահպանվել են այն նույն կարգավորումները, որոնք սահմանված էին 2018թ. հունվարի 1-ից օրենսգրքի 325-րդ հոդվածի 6-րդ մասով:  **Ելնելով վերոնշյալից նախագծում փոփոխություն չի կատարվել:** |
| 6. Նախագծի 17-րդ հոդվածով շարադրվող Հարկային օրենսգրքի 326-րդ հոդվածի 1-ին մասի 1-ին կետի վերաբերյալ հայտնում ենք, որ Հարկային օրենսգրքի 325-րդ հոդվածի 1-ին մասի համաձայն՝  միասնական հաշվին վճարված գումարների հաշվառման օր է համարվում դրանց՝ միասնական հաշվին մուտքագրման օրը:  Գտնում ենք, որ խնդրահարույց կարող է լինել այն իրավիճակը, երբ հարկ վճարողը կատարի իր պարտականությունը, այն է՝ վճարի հարկի գումարը, սակայն իրենից չկախված կամ իրենով չպայմանավորված հանգամանքներով վճարված գումարը ավելի ուշ (օրինակ՝ հաջորդ օրը) մուտքագրվի միասնական հաշվին:  Նույնը վերաբերում է նաև առաջարկվող հոդվածի 2-րդ մասի 1-ին կետի կարգավորմանը: Ուստի հիշյալ կարգավորումն ունի խմբագրման կարիք: Նույն դիտողությունը վերաբերում է նաև 2-րդ մասի 1-ին կետին: | ՀՀ հարկային օրենսգրքի 18-րդ հոդվածի 4-րդ մասի համաձայն` հարկի (այդ թվում՝ կանխավճարի), տույժի և (կամ) տուգանքի վճարումը համարվում է կատարված վճարողին սպասարկող բանկի վճարման հանձնարարականի հիման վրա Հայաստանի Հանրապետության կենտրոնական բանկի կողմից միասնական գանձապետական հաշվին գումարի հաշվեգրման օրը:  Միաժամանակ, օրենսգրքի 4-րդ հոդվածով տրված հասկացություններին համապատասխան միասնական հաշիվը հարկ վճարողների հարկային պարտավորությունների մարման նպատակով գանձապետարանի կողմից վարվող պետական արտաբյուջետային միջոցների ավանդային ենթահաշիվ է (նախագծով,համանման կարգավորում սահմանվել է նաև վարչական ակտի միասնական հաշվի մասով), որին մուտքագրվող գումարները չեն համարվում պետական բյուջեի եկամուտներ: Ընդ որում, կատարման ենթակա հարկային պարտավորություններ չունենալու դեպքում հարկ վճարողը ազատ է տնօրինելու այդ միասնական հաշիվներում առկա գումարները: Հետևաբար` միասնական հաշվին գումարների վճարումը դեռևս չի համարվում որ այդ գումարներն մուտքագրվել են պետական բյուջե:  **Ելնելով վերոնշյալից նախագծում փոփոխություն չի կատարվել:** |